EkBass/fiwiki-20250220-pages-articles huggingface dataset:
Pankkiiri eli Mustat korpit

Pankkiiri eli Mustat korpit () on vuonna 1913 valmistunut italialainen mykkäelokuva. Tuntemattoman ohjaajan draaman pääosaa esitti tuleva elokuvadiiva Pina Menichelli. ==Juoni== Ylellistä elämää viettävä kreivitär Aldobrandi on joutunut velkojien kynsiin. Pankkiiri Ermini kiristää kreivitärtä naittamaan hänelle tyttärensä Norettan. Pelastaakseen perheensä kunnian Noretta suostuu, vaikka hän rakastaa insinööri Mario Dialtia. Kaksi vuotta myöhemmin Mario palaa ulkomailta ja tapaa Norettan Erminin poissaollessa. Varas yllättää heidät ja Mario haavoittuu yhteenotossa. Poliisi luulee Mariota rikolliseksi, ja Norettan maineen suojelemiseksi hän antaa pidättää ja tuomita itsensä. Vararikkoon joutunut Ermini tekee itsemurhan ja yllättäen löytynyt todistuskappale saattaa rakastavaiset jälleen yhteen. ==Näyttelijät== ==Tuotanto ja vastaanotto== Pankkiiri eli Mustat korpit kuuluu Pina Menichellin Cinesille tekemiin varhaisiin töihin. Se näyttää saaneen tiettyä menestystä jännittävän juonensa ansiosta. Aikalaiskriitikko kiitti elokuvan näyttelijäsuorituksia ja valaistusta. ”Tavattoman vaikuttavaa sensatsionidraamaa” esitettiin Suomessa helmikuussa 1915 alkuperäistä hieman lyhyempänä versiona. ==Lähteet== ==Aiheesta muualla== * Luokka:Italialaiset mykkäelokuvat Luokka:Vuoden 1913 italialaiset elokuvat
Ingebrigtsen

Ingebrigtsen on sukunimi, joka on muun muassa seuraavilla norjalaisilla henkilöillä: *Filip Ingebrigtsen (s. 1993), keskimatkojen juoksija *Henrik Ingebrigtsen (s. 1991), keskimatkojen juoksija ja kestävyysjuoksija *Jakob Ingebrigtsen (s. 2000), keskimatkojen juoksija ja kestävyysjuoksija *Kåre Ingebrigtsen (s. 1975), jalkapalloilija ja jalkapallovalmentaja *Olaf Ingebrigtsen (1892–1971), voimistelija *Tommy Ingebrigtsen (s. 1977), mäkihyppääjä.
Leominster

Leominster [] on vajaan asukkaan maaseutukaupunki ja kunta (civil parish) Herefordshiren kreivikunnassa läntisessä Keski-Englannissa, Wyejokeen laskevan Lyggjoen varrella. Kaupunki elää pääasiallisesti maataloudesta, ja siellä on karja- ja lammastori. Siellä valmistetaan myös maanviljelystyökaluja. Leominster syntyi vuonna 660 perustetun anglosaksilaisen luostarin ympärille. Nykyinen Pyhän Pietarin ja Paavalin kirkko oli aikaisemmin osa luostaria. Aluksi kaupunki tunnettiin kymrinkielisellä nimellä Llanllienni, joka tarkoitti ’kirkkoa virroilla’. Saksilaiset nimesivät sen uudelleen Lady Godivan aviomiehen Herefordin jaarli Leofricin mukaan, ja Domesday bookissa siitä käytetään nimeä Leofminstrein. Leominster sai vaurautensa keskiajalla villasta, joka oli peräisin paikallisista ryelandlampaista. Se sai kaupunkioikeudet vuonna 1554. Keskustassa on yhä kapeat, keskiaikaiset kadut, joiden varrella on tudortyylisiä rakennuksia, kuten 1600-luvulla rakennettu ristikkorakenteinen kaupungintalo. Church- ja Etnamkaduilla on yrjöjenaikaisia rivitaloja. == Lähteet == Luokka:Asutut paikat Herefordshiressä Luokka:Englannin kaupungit Luokka:Englannin kunnat
Keltapäivänlilja

Keltapäivänlilja (Hemerocallis lilioasphodelus, syn. Hemerocallis flava) on heinäpuukasvien (Xanthorrhoeaceae) heimoon, päivänliljojen (Hemerocallis) sukuun kuuluva kasvilaji. Se kasvaa noin 75–90 cm korkeaksi. Lehdet ovat kapeita sekä väriltään syvänvihreitä. Kukat ovat kirkkaankeltaisia ja sitruksentuoksuisia. Keltapäivänlilja kukkii keväällä tai alkukesästä. Keltapäivänliljaa kasvatetaan koristekasvina ja käytetään myös monien uusien päivänliljaristeymien luomisessa puutarhateollisuudessa. Puutarhassa keltapäivänlilja on helppohoitoinen koristekasvilaji, joka kukkii päivänliljalajeista kaikista varhaimmin. Keltapäivänlilja sopii myös leikkokukaksi. Keltapäivänlilja kasvaa parhaiten täydessä auringon valossa tai puolivarjossa multavalla, hiekkaisella tai savisella maaperällä. Maaperän kosteuden ja happamuuden suhteen keltapäivänlilja kasvaa kaikenlaisilla maaperillä. Kukinnan jälkeen varret voi leikata alas ja kuolleet lehdet on syytä poistaa aina loppusyksystä. Keltapäivänliljaa ei tarvitse jakaa, mutta sen voi halutessaan jakaa helposti syksyllä tai aikaisin keväällä. Puutarhassa keltapäivänlilja voi alkaa hiljalleen levittäytyä itsenäisesti ympäristöönsä. Suomessa keltapäivänliljaa on myös tavattu villiytyneenä luonnosta muutamilta paikoilta eteläisestä Suomesta. == Lähteet == Luokka:Päivänliljat
Mario Borzaga

Autuas Mario Borzaga (27. elokuuta 1932 Trento, Italia – n. 25. huhtikuuta 1960 Kiukatiam, Luang Prabang, Laos) oli italialainen pappi, lähetystyöntekijä, Neitsyt Marian oblaatit (Oblati Mariae Immaculatae) -lähetysjärjestön jäsen ja marttyyri. Paavi Franciscus julisti hänet kunnianarvoisaksi 5. toukokuuta 2015 ja autuaaksi 10. joulukuuta 2016, ja hänen muistopäiväänsä vietetään 25. huhtikuuta. == Lähteet == Luokka:Kristityt marttyyrit Luokka:Autuaaksi julistetut Luokka:Italialaiset papit Luokka:Italialaiset henkirikosten uhrit Luokka:Italialaiset lähetyssaarnaajat Luokka:Vuonna 1932 syntyneet Luokka:Vuonna 1960 kuolleet
Ceratogyrus

Ceratogyrus on lintuhämähäkkien (Theraphosidae) heimoon kuuluva hämähäkkisuku. Suvun lajeja tavataan eteläisestä Afrikasta. == Lajit == Sukuun kuuluu WSC:n mukaan seuraavat 10 lajia: * Ceratogyrus attonitifer (Engelbrect, 2019) * Ceratogyrus brachycephalus (Hewitt, 1919) * Ceratogyrus darlingi (Pocock, 1897) * Ceratogyrus dolichocephalus (Hewitt, 1919) * Ceratogyrus hillyardi (Smith, 1990) * Ceratogyrus marshalli (Pocock, 1897) * Ceratogyrus meridionalis (Hirst, 1907) * Ceratogyrus paulseni (Gallon, 2005) * Ceratogyrus pillansi (Purcell, 1902) * Ceratogyrus sanderi (Strand, 1906) == Lähteet == Luokka:Hämähäkkieläimet
Ross-on-Wye

Ross-on-Wye (usein lyhyesti Ross) on reilun asukkaan maaseutukaupunki ja kunta (civil parish) Herefordshiren kreivikunnassa läntisessä Keski-Englannissa. Se on rakennettu korkealle hiekkakivitörmälle Wyejoen mutkaan, keskelle viljavaa maaseutua. Ross-on-Wyen kaupunkikuvaa hallitsee 1200-luvulla rakennettu Pyhän Marian kirkko, jossa on vaikutteita dekoratiivi- ja perpendikulaarityylistä. Kaupungissa on yhä kapeat kadut ja paljon vanhoja taloja. Pylväiden varaan rakennetussa kauppahallissa (1670) myydään paikallisten käsityöläisten tuotteita, antiikkia ja ympäröivän maaseudun tuotteita. Brittiläisen matkailualan sanotaan syntyneen kaupungissa 1700-luvun lopussa, kun paikallinen pastori alkoi järjestää kiertomatkoja Wyejoen laaksossa. == Lähteet == Luokka:Asutut paikat Herefordshiressä Luokka:Englannin kaupungit Luokka:Englannin kunnat
Rattus detentus

Rattus detentus on rottaeläinten (Muridae) heimoon kuuluva jyrsijälaji, joka elää kotoperäisenä Manus-saarella Papua-Uusi-Guineassa. Suomalainen Valter Weijola löysi lajin vuonna 2012 tutkiessaan saarta. Eräs tutkijaryhmä kuvasi lajin tieteelle vuonna 2016. == Ulkonäkö ja koko == Rattus detentus on suurikokoinen, yhteensä 26 senttimetrin mittainen. == Levinneisyys ja elinympäristö == Laji elää sademetsissä. == Lähteet == Luokka:Rotat Luokka:Uhanalaiset nisäkkäät
Roger Gnoan M'Bala

Roger Gnoan M'Bala, joskus muodossa Roger Gnoan Mbala (1943; Grand-Bassam, Norsunluurannikko) on norsunluurannikkolainen elokuvaohjaaja. M'Balan ensimmäinen pitkä elokuva oli vuonna 1986 valmistunut Ablakon. Hänen tunnetuimpiin ohjauksiin kuuluu Au nom du Christ (1993), joka voitti parhaan elokuvan palkinnon eli Yennegan kultaisen oriin afrikkalaisilta FESPACO- elokuvajuhlilta vuonna 1993. Elokuva Adanggaman (2000) kertoo hollantilaisten kauppiaiden kanssa yhteistyössä toimivasta afrikkalaisesta, jonka orjuuttamaksi hänen kotikylänsä joutuu. Tämä totuutta ja fiktiota yhdistävä draamaelokuva sai Marrakechin elokuvajuhlien tuomariston palkinnon. ==Filmografia== * Koundoum (1970) * La Biche (1971) * Amanié (1972) * Valisy (1973) * Le Bardo de San Pédro (1974) * Gboundo (1974) * The Hat (1975) * Élevage moderne (1980) * France – Côte d’Ivoire (1982) * Ablakon (1986) * Bouka (1988) * Au nom du Christ (; 1993) * Adanggaman (2000) * Le Peuple Niambwa (2009) * Le Dipri (2009) ==Lähteet== ==Aiheesta muualla== * *Roger Gnoan M’Bala - New Yorkin afrikkalaisen elokuvajuhlan sivu ohjaajasta (africanfilmny.org) *Isabella Matambanadzo (25.4.2001, updated 10.4.2018) African films confront the horror of slavery (theglobeandmail.com) Luokka:Norsunluurannikkolaiset elokuvaohjaajat Luokka:Vuonna 1943 syntyneet Luokka:Elävät henkilöt
Rusopäivänlilja

Rusopäivänlilja (Hemerocallis fulva) on heinäpuukasvien (Xanthorrhoeaceae) heimoon, päivänliljojen (Hemerocallis) sukuun kuuluva kasvilaji. Se on monivuotinen ruohovartinen kasvilaji, joka kasvaa noin 60–75 cm korkeaksi. Sen kukat ovat väriltään oranssit ja houkuttelevat perhosia. Rusopäivänlilja kukkii heinä–elokuussa, joskin yksittäiset kukat ovat auki vain yhden päivän. Rusopäivänlilja on kotoisin Kiinan tai Japanin alueelta. Sitä käytetään yleisesti koristekasvina, joskin erilaiset päivänliljaristeymät ovat nykyisin lähes korvanneet sen käytön koristekasvina. Koristekasvikäytön myötä rusopäivänlilja on kuitenkin levinnyt eri puolille maailmaa ja sitä on tavattu villiytyneenä Suomenkin luonnosta muutamilta paikoilta eteläisestä Suomesta. Puutarhassa rusopäivänlilja kasvaa parhaiten täydessä auringon valossa tai puolivarjossa. Maaperän suhteen rusopäivänlilja menestyy monenlaisilla hyvin läpäisevillä maaperillä. Yleisesti ottaen rusopäivänlilja on kestävä ja melko helppohoitoinen koristekasvi. Kukkineet kukat voi poistaa kukinnan jälkeen ja kukkamättäiden kasvaessa liian suuriksi ne on syytä jakaa. == Lähteet == Luokka:Päivänliljat
Homo gautengensis

Homo gautengensis on sukupuuttoon kuollut ihmislaji, joka eli todennäköisesti 2,0–0,6 miljoonaa vuotta sitten. H. gautengensis tunnetaan vain yhden Darren Gurnoen vuonna 2010 Etelä-Afrikasta tekemän fossiililöydöksen perusteella. Aikuisen yksilö ilmeisesti oli pienikokoinen; kooksi arvellaan hieman yli metrin ja painoksi noin 50 kilogrammaa. Se käveli kahdella jalalla ja mutta oletettavasti vietti aikaa puussa turvassa saalistajilta, syömässä ja nukkumassa. Tutkijat arvelevat että H. gautengensis saattaisi olla osannut käyttää kivityökaluja sekä tulta koska on löytynyt todisteita H. gautengensis jäänteiden läheltä palaneista eläinten luista. Tutkijat eivät kuitenkaan usko että tämä Homo-laji olisi osannut puhua tai että sillä olisi ollut kieltä. == Lähteet == == Aiheesta muualla == * * * Luokka:Ihmisen evoluutio Luokka:Ihmiset
Heikki Pitkänen (taidegraafikko)

Heikki Kallio Pitkänen (31. maaliskuuta 1942 – 4. lokakuuta 2012 Helsinki) oli suomalainen puupiirtäjä ja taidegraafikko. Pitkänen aloitti puupiirrosten tekemisen vuonna 1968. Hän työskenteli omassa mainostoimistossaan 1960-luvulta 2000-luvun alkuun, mutta siirtyi yhä enemmän puupiirrosten pariin. Hänen töitään oli esillä vuodesta 1995 lähtien sekä yksityis- että ryhmänäyttelyissä Suomessa ja ulkomailla. Hänen töitään on useiden yritysten sekä yksityisten kokoelmissa. Hän myös opetti puupiirrostekniikkaa muun muassa Helsingin Työväenopistossa sekä järjesti työnäytöksiä Suomen Metsämuseo Lustossa. Grafiikan lisäksi hän teki veistoksia puusta sekä kierrätysesineistä. Pitkäsen taiteen perustana oli läheinen kokemus luonnosta ja käsintekijän elävä suhde materiaaleihinsa, mm. kotimaiseen koivu- ja kuusivaneriin, joille hän kaiversi puupiirroslaattansa. Hän asui yli puolet elämästään Hangon saaristossa sijaitsevassa Ekön saaressa, jossa koetut vuodenajat ja meren vivahteikkuus siirtyivät värikylläiseksi grafiikaksi. Etenkin linnut olivat hänelle mieleinen aihe. Ne tulivat usein kuvatuiksi sangen inhimillisinä persoonina. Pitkänen on haudattu Helsinkiin Hietaniemen hautausmaalle. Hänen hautakiveensä on kaiverrettu lintuaiheinen piirros. == Lähteet == Luokka:Suomalaiset taidegraafikot Luokka:Vuonna 1942 syntyneet Luokka:Vuonna 2012 kuolleet
Kulla (Dragsfjärd)

Kulla on kylä Dragsfjärdissä Kemiönsaaren kunnassa. Sen lähikyliä ovat Kärra, Labbnäs, Genböle ja Stusnäs. Kylät ohitse kulkee seututie 183. Kullaan on noin 2 kilometriä Dragsfjärdin kirkonkylästä ja 6,5 kilometriä Taalintehtaan keskustasta.https://www.kemionsaari.fi/fi/asuminen_ymparisto/asuminen_tontit/myytavat_tontit/kulla == Lähteet == ==Aiheesta muualla == * Kulla Finlandssvenska bebyggelsenamn Luokka:Dragsfjärdin kylät
Valter Nyström

Valter Nyström on seuraavien henkilöiden nimi: *Valter Nyström, suomalainen jääkärikapteeni *Valter Nyström, ruotsalainen kestävyysjuoksija
MLS SuperDraft

MLS SuperDraft on jalkapallon MLS-liigan vuosittainen varaustilaisuus. Tilaisuudessa sarjan joukkueet voivat varata pelaajia yliopistoseuroista tai muista sarjan ulkopuolisista seuroista omaan organisaatioonsa, eikä muut MLS- joukkueet saa tehdä varatun pelaajan kanssa sopimusta. Varaustilaisuus järjestetään vuoden alussa ennen uuden kauden alkua. MLS SuperDraft järjestettiin ensimmäisen kerran vuonna 2000. Sitä ennen liigassa oli pohjoisamerikkalaisittain tavallinen MLS:n varaustilaisuus (), jossa liigaan varattiin tulokkaita sekä MLS:n täydennysvaraus (engl. MLS Supplemental Draft), jossa varattiin ammattilaispelaajia muista sarjoista. Varaustilaisuudet päätettiin yhdistää ja perustaa nykyinen järjestelmä. MLS on ainoa jalkapallosarja, jossa järjestetään varaustilaisuus. Järjestelmää on kritisoitu vanhanaikaiseksi ja hyödyttömäksi, sillä nykyään seurojen omat juniorijoukkueet ovat ensisijainen uusien pelaajien lähde sarjan joukkueille. ==Lähteet== Luokka:Major League Soccer Luokka:Varaustilaisuudet
Mariankatu (Tampere)

Mariankatu on pohjois-eteläsuuntainen katu Tampereen keskustassa. Mariankadun ja Pirkankadun risteyksen itäpuolella sijaitsee Kaakinmaan kaupunginosa, länsipuolella valtakunnallisesti merkittävä Pyynikinrinteen alue. Pohjoisessa Mariankatu ulottuu jonkin verran Amurin puolelle, Puutarhakatuun asti, jonka jälkeen katulinja jatkuu kevyen liikenteen väylänä. Etelässä Mariankatu päättyy Pyynikin ulkoilualueelle Koulukadun kentän ja Pyhäjärven tuntumaan. ==Kaavoitushistoria ja nimi== Mariankatu nimettiin ja merkittiin kaupungin asemakaavaan vuonna 1896. Aluksi se ulottui Pirkankadulta (silloiselta Kauppakadulta) etelään Tiiliruukinkadulle asti. Hallituskadun ja Tiiliruukinkadun välinen katuosuus piirrettiin asemakaavakarttaan jo vuonna 1866, mutta kadulla ei ollut vielä silloin nimeä. Kadunnimi Mariankatu viittaa keisari Aleksanteri II:n puolisoon Maria Aleksandrovnaan. Se muodosti aikanaan nimiparin läheisen Aleksanterintorin eli nykyisen Pyynikintorin kanssa. Vuonna 1936 katu laajeni Pirkankadun pohjoispuolelle, kun entinen Särkänkatu (alun perin Toinen Amurinkatu) liitettiin Mariankadun osaksi.Louhivaara 1999, s. 71. Tampereella toteutettiin 1930-luvulla suuri kadunnimiuudistus, jonka yhteydessä käytiin keskustelua myös siitä, pitäisikö Venäjän vallan aikaan viittaavat kadunnimet muuttaa. Mariankadun uudeksi nimeksi ehdotettiin Ilveskatua. Lopulta Mariankatu ja Aleksanterinkatu saivat kuitenkin säilyttää vanhat nimensä.Louhivaara 1999, s. 22, 27, 71. ==Puistoja ja rakennuksia== Mariankadun varrella on mäntyvaltainen Marianpuisto sekä kaupunkikuvallisesti ja historiallisesti merkittävä Pyynikin kirkkopuisto, joka on kaupungin vanha hautausmaa. Kadun pohjoisosassa, Pirkankadun ja Puutarhakadun välissä, on lisäksi pieni Taidemuseonpuisto, joka liittyy Tampereen taidemuseota ympäröivään viheralueeseen. Pyynikin kirkkopuiston länsilaidalla, Mariankadun ja F. E. Sillanpään kadun kulmassa, on vanha sairaalarakennus. Tästä Marjatan sairaalaksi kutsutusta talosta (1913) on käytetty myös rinnakkaisnimeä Marian sairaala. Arkkitehti Lambert Petterson suunnitteli talon alun perin Tampereen synnytyslaitokseksi, mutta 1960-luvulla se muutettiin vanhusten sairaalaksi. Nykyään rakennus on asuinkäytössä.Tampereen keskustan rakennettu kulttuuriympäristö 2012: Liite 1 – Arvokkaat rakennetut kulttuuriympäristöt, kortti 11: Pyynikin kirkkopuisto ympäristöineen. Mariankadun eteläpäässä sijaitsee palatsimainen Pyynikinlinna (1924), jonka on suunnitellut Jarl Eklund. Talo edustaa 1920-luvun klassismia ja kuuluu tyylisuunnan hienoimpiin edustajiin Tampereella. Rakennuksessa toimii Emil Aaltosen museo. Pyynikinlinnan läheisyydessä, Mariankatu 41:ssä, on myös Birger Federleyn suunnittelema, rakennustaiteellisesti ja maisemallisesti merkittävä Elevhemmet vid svenska samskolan (1926).Tampereen keskustan rakennettu kulttuuriympäristö 2012: Liite 1 – Arvokkaat rakennetut kulttuuriympäristöt, kortti 9: Pyynikin kaupunkiympäristö; kortti 12: Eteläpuiston–Koulukadun kaupunkiympäristö. ==Lähteet== Luokka:Tampereen kadut Luokka:Amuri Luokka:Kaakinmaa Luokka:Pyynikinrinne
Montsoreaun linna

Montsoreaun linna () on linna Ranskassa, Maine-et-Loiren departementin Montsoreaussa. Se on tunnetuimpia ranskalaisista renessanssiarkkitehtuuria edustavista Loiren laakson linnoista. Tällä hetkellä Nykytaiteen museo – Montsoreaun linna. Museon avajaiset olivat 8. huhtikuuta 2016. Museon kokoelmaan kuuluu yhteensä 1200 teosta. == Kuvia == Tiedosto:Anjou Vélo Vintage Château de Montsoreau-Museum of Contemporary Art.jpg Tiedosto:Chateau Montsoreau Loire.jpg Tiedosto:Chateau de Montsoreau Museum of contemporary art Loire Valley France.jpg Tiedosto:Chateau de Montsoreau Museum of contemporary art.jpg == Panoraama == == Lähteet == == Aiheesta muualla == * Montsoreaun linnan verkkosivut Luokka:Ranskan linnat Luokka:Ranskan kulttuuriorganisaatiot Luokka:Unescon maailmanperintökohteet Ranskassa Luokka:Montsoreau
Johan Koch

Johan Koch (s. 26. marraskuuta 1984 Söderfors) on ruotsalais-saksalainen jääpalloilija. Hän edustaa Ruotsin Elitserienissä pelaavaa IFK Vänersborgia. Johan Koch aloitti uransa syksyllä 2003 Sundsvallin Selånger SK:ssa, joka pelasi hänen pelivuosinaan toiseksi korkeinta sarjatasoa. Syksyllä 2007 hän siirtyi Broberg/Söderhamn Bandyyn, jossa hän nousi joukkueen keskeiseksi pelaajaksi. Kahden Broberg-kauden jälkeen Koch siirtyi toiseen Eltserien- seuraan IFK Vänersborgiin, jossa hän on edustanut kevääseen 2019 mennessä kymmenen kautta. Kochin isänäiti oli kansallisuudeltaan saksalainen. Tällä perusteella Koch sai syksyllä 2018 kaksoiskansalaisuuden eli Ruotsin kansalaisuuden lisäksi Saksan. Kansalaisuuden ottamista ja Saksan joukkueeseen liittymistä edisti kisojen järjestäminen hänen kotipaikkakunnallaan Vänersborgissa. Koch pelasi MM-kisoissa neljä ottelua ja oli vaikuttamassa Saksan menestykseen kisoissa Saksan sijoittuessa seitsemänneksi. Koch oli maalipörssissä korkealla tehtyään kaikkiaan 11 maalia. ==Saavutukset== Maajoukkueessa * MM-kisat: 2019 == Lähteet == *International Bandy Database ===Viitteet=== Luokka:Ruotsalaiset jääpalloilijat Luokka:Saksalaiset jääpalloilijat Luokka:Vuonna 1984 syntyneet Luokka:Elävät henkilöt
Texas Ranger Division

Texas Ranger Division on Texasin osavaltion alueella Yhdysvalloissa toimiva poliisivoimien jaosto, joka on perustettu vuonna 1835. Se oli alun perin eräänlainen minuuttimiesten kaltainen organisaatio, jonka tehtävänä oli suojella uudisasukkaita intiaanien hyökkäyksiltä. Nykyinen Texas Ranger Division on Texasin julkisen turvallisuuden laitoksen (Texas Department of Public Safety, DPS) osana osavaltion keskusrikospoliisi. Rangers osallistui Meksikon–Yhdysvaltain sotaan vuosina 1846–1848 ja hyökkäsi usein comancheja sekä muita alkuperäiskansoja vastaan. Yhdysvaltain sisällissodassa Texas se toimi konfederaation alaisuudessa. Vuonna 1918 Texas Rangers syyllistyi Porvenirin verilöylyyn, jossa surmattiin 15 meksikolaista siviiliä, iältään 16 ja 72 ikävuoden väliltä. Texas Ranger Division on jaettu alueellisesti kuuteen komppaniaan, jotka on merkitty kirjaimin A:sta F:ään. Komppanioiden kotipaikat ovat Houston (A-komppania), Garland (B), Lubbock (C), Weslaco (D), El Paso (E) ja Waco (F). Päämaja (H) sijaitsee Austinissa. Texas Rangereilla ei ole virallista univormua, mutta yleisissä pukeutumisohjeissa määrätään käytettäväksi ”konservatiivista western-pukua”, johon kuuluvat esimerkiksi siisti paita ja solmio sekä cowboysaappaat. Taktisessa kenttätyössä käytetään maastopukua. Pentti Virrankosken teoksessa Yhdysvaltain ja Kanadan intiaanit Texas Rangersin suomenkielisiä nimityksiä ovat Texasin rajavartiosto sekä ratsastava rajavartiosto. ==Lähteet== == Aiheesta muualla == Luokka:Yhdysvaltain poliisitoimi Luokka:Texasin historia Luokka:Meksikon historia Luokka:Villi länsi
Jevgeni Dergajev

Jevgeni Aleksandrovitš Dergajev (, s. 31. tammikuuta 1988, Arkangeli, Neuvostoliitto) on venäläinen keskikenttäpelaajana pelaava jääpalloilija, joka on edustanut Arkangelin Vodnikia koko uransa vuodesta 2006. MM-kisoissa hän on saavuttanut neljä kultaa. Kaikkiaan hän on pelannut23 MM-ottelua ja tehnyt niissä 25 maalia. ==Saavutukset== Maajoukkueessa * 4-kertainen Maailmanmestari 2015, 2016, 2018 ja 2019, ==Lähteet== * Dergajev Bandysidan-tietokannassa * Dergajev rusbandy.ru-tietokannassa * Dergajev Vodnikin sivuilla Luokka:Venäläiset jääpalloilijat Luokka:Vuonna 1988 syntyneet Luokka:Elävät henkilöt
Petra Laiti

Petra Laiti eli Ásllat-Mihku Ilmára Mika Petra (s. 30. kesäkuuta 1995 Inari) on saamelaisaktivisti ja yhteiskunnallinen vaikuttaja. Laiti toimii erityisasiantuntijana Pohjoismaisessa kulttuuripisteessä. Aiemmin hän oli sisäministeri Maria Ohisalon eduskunta-avustajana vuodet 2019–2021. Vuosina 2017–2020 Laiti toimi Suomen Saamelaisnuorten puheenjohtajana. Vuonna 2018 hän toimi Suomen ylioppilaskuntien liiton varapuheenjohtajana. Lisäksi Laiti on vaikuttanut muun muassa Hanken Svenska handelshögskolanin ylioppilaskunnan hallituksessa ja edustajistossa, City-Sámit-yhdistyksessä, Ellos Deatnu! -aktivistiryhmässä sekä YK:n alkuperäiskansojen nuorten verkoston (Global Indigenous Youth Caucus) puheenjohtajistossa. Laiti on toiminut sisällöllisenä ohjaajana Kansallismuseon näyttelyssä Mäccmõš, maccâm, máhccan – kotiinpaluu. Koulutukseltaan Laiti on kauppatieteiden maisteri Hanken Svenska handelhögskolanista. Laitin äidinkieli on pohjoissaame. Laitin isä on saamelainen ja äiti suomalainen, ja hänen perheessään kaikki puhuvat niin suomea, ruotsia kuin pohjoissaameakin. Laiti on syntynyt ja viettänyt varhaislapsuutensa Inarissa mutta varttunut Etelä-Suomessa sekä Ruotsissa. Hän on ottanut kantaa muun muassa Jäämeren rataa, Tenon kalastussopimusta, saamelaisuuden kulttuurista omimista ja St1-tuulivoimapuistoa Pohjois-Norjassa vastaan. == Lähteet == == Aiheesta muualla == * Petra Laitin blogi * Petra Laiti - Meidän aika -dokumenttisarjassa (Yle Areena) Luokka:Saamelaiset henkilöt Luokka:Suomalaiset kansalaisaktivistit Luokka:Vuonna 1995 syntyneet Luokka:Elävät henkilöt
Rockenhausen

Rockenhausen on pikkukaupunki Donnersbergkreisin piirikunnassa Rheinland- Pfalzin osavaltiossa lounaisessa Saksassa. Se sijaitsee noin 60 kilometriä Mainzista lounaaseen ja 30 kilometriä Kaiserslauternista pohjoiseen. == Maantiede == Rockenhausen sijaitsee Pfalzin alueen pohjoisosassa Alsenzin jokilaaksossa verraten harvaan asutulla ylänkömaalla. Alsenz on Nahen sivujoki ja se virtaa Rockenhausenin halki etelä–pohjoissuuntaisesti. Rockenhausen koostuu kolmesta kaupunginosasta: Rockenhausen, Dörnbach ja Marienthal. Rockenhausenin kaupunginosaan kuuluu seuraavat osa-alueet: An der Linde, Buchwaldhof, Hintersteinerhof, Im Degenbachtal, Inkeltalerhof, Lindenhof, Römerhof, Rußmühlerhof, Schacherhof ja Scharfeeck. Marienthaliin kuuluu osa- alue Mordkammerhof, joka aiemmin oli osa Rockenhausenin itäpuolella sijaitsevaa Dannenfelsin kuntaa. Rockenhausen on aluehallintoyksikkö Verbandsgemeinde Rockenhausenin suurin kunta. Yksikköön kuuluu Rockenhausenin lisäksi 19 pientä kuntaa. Se muodostettiin osana 1960-luvulla aloitettua paikallishallinnon järkeistämistä. Kuntia kutsutaan nimellä "Ortsgemeinde", joka on Rheinland-Pfalzissa, Sveitsissä ja Itävallassa käytössä oleva paikallishallinnollisen alueen termi. Rockenhausenin kaupungin pormestari on samalla koko kuntayhtymän pormestari, ja jokaisella kunnalla on lisäksi oma "paikallispormestarinsa" (Ortsbürgermeister). Rockenhausenin kuntayhtymän väkiluku on runsaat 10 000 ja pinta-ala noin 140 neliökilometriä. == Historia == Rockenhausen sai kaupunkioikeudet vuonna 1332. Vuodesta 1457 kaupunki kuului Kurpfalzin ruhtinaskuntaan. Kolmikymmenvuotinen sota oli tuhoisa Rockenhausenille, kuten kaikille ympäristön paikkakunnille. Ranskan joukot miehittivät alueen Ensimmäisen liittokunnan sodassa ja Campo Formion rauhassa 1797 alue liitettiin Ranskaan. Vuosina 1798–1814 Rockenhausen kuului ranskalaiseen Departement Donnersbergiin. Wienin kongressin jälkeen vuonna 1816 alue liitettiin Baijerin kuningaskuntaan. Aluehallinnollisia järjestelyjä tehtiin vuosina 1818 ja 1900. Bezirksamt Rockenhausen sai 1939 uudeksi nimekseen Landkreis Rockenhausen. Toisen maailmansodan jälkeen Rockenhausen kuului Ranskan miehitysvyöhykkeeseen (Französische Besatzungszone). Siitä tuli osa uutta Rheinland-Pfalzin osavaltiota. Landkreis Rockenhausen ja Landkreis Kirchheimbolanden yhtyivät nykyiseksi Donnersbergkreisin hallintoalueeksi 7. kesäkuuta 1969. Aiemmin itsenäiset Dörnbach (550 asukasta ja Marienthal/Pfalz (280 asukasta) liitettiin Rockenhauseniin 10. kesäkuuta 1979. Rockenhausenin museoita ovat muun muassa Das Museum für Zeit ja taidemuseo Das Museum Pachen. Rockenhausenin vanhakaupunki on pääosin 1700-luvulta ja 1800-luvun alkupuoliskolta. == Talous ja liikenne == Rockenhausenin suuriin työnantajiin kuuluu ajoneuvojen istuinten komponentteja valmistava Adient ja REMA Fertigungstechnik GmbH. Rockenhausenin rautatieasema sijaitsee Alsenztalbahn- radan varrella. Maantieliikenteen keskeinen väylä on Bundesstraße 48 (Bingen am Rhein–Bad Bergzabern). == Lähteet == == Aiheesta muualla == *Rockenhausen, Rheinland-Pfalz, Saksa — Sunrise, Sunset and Daylength Luokka:Rheinland- Pfalzin kunnat Luokka:Saksan kaupungit
Luettelo Ähtärin järvistä

Tämä on luettelo Ähtärin kaupungin alueella sijaitsevista järvistä ja lammista. Luettelo ei ole täydellinen. == Luettelo == Nimi Pinta-ala Tilavuus Korkeus Sijainti Rantaviiva Syvyys Keskisyvyys Laskujoki Saaria Valuma-alue Virtaus Järvinumero Lähteet Hankavesi-Välivesi 12,9279 km² 0,055437 km³ 153,5 m 63,936 km 16 m 4,29 m Inhanjoki 15 870 km² 8,7 m³/s 35.432.1.001 Haukilampi 2,28 ha 200,9 m 0,692 km oja Hännättömänjokeen 0 35.636.1.008 Hautojärvi 1,01769 km² 0,00236249 km³ 176,3 m 5,242 km 9,8 m 2,32 m Sahinpuro 0 35.487.1.009 Iso Haapajärvi 2,17774 km² 0,00915676 km³ 142,1 m 11,067 km 15 m 4,2 m Haapajoki 3 35.428.1.004 Iso Itälampi 4,72 ha 215,6 m 0,953 km oja Vehunpuroon 0 35.643.1.017 Iso Vehkajärvi 1,33938 km² 130,6 m 11,253 km Pylkkäänkoski 4 35.423.1.002 Jauhojärvi 2,39417 km² 0,00796035 km³ 148,4 m 8,943 km 10 m 3,32 m Myllypuro 2 12,5 km² 35.428.1.006 Kivijärvi 4,25107 km² 0,00620719 km³ 173,6 m 21,563 km 4,1 m 1,46 m Kortteisensalmi 29 35.473.1.004 Kortteinen 1,06627 km² 0,00049083 km³ 173,5 m 5,17 km 1,0 m 0,46 m Kortteisenjoki 8 35.473.1.001 Liesjärvi 8,0443 km² 162,1 m 22,968 km Liesjoki 5 35.484.1.001 Niemijärvi 56,973 ha 209,6 m 5,387 km Umpinaisenpuro 0 35.643.1.014 Niemisvesi 14,6178 km² 0,0527631 km³ 168,3 m 42,992 km 29 m 3,61 m Niemisjoki 5 274 km² 35.472.1.001 Niittylampi 2,911 ha 201,1 m 0,817 km 5,8 m oja Hoikkalampeen 0 35.636.1.010 Onkilampi 1,532 ha 202 m 0,461 km oja Sysilampeen 0 35.636.1.007 Ouluvesi 3,96264 km² 0,00780514 km³ 139,8 m 26,491 km 8,5 m 1,91 m Vääräkoski 3 35.431.1.001 Paloharjunlampi 6,102 ha 201,6 m 1,023 km oja Hännättömänjokeen 0 35.636.1.011 Paskolampi 2,409 ha 214,9 m 0,839 km oja Umpinaisenpuroon 0 35.643.1.013 Peränne 8,87471 km² 0,0036 km³ 131,6 m 49,669 km 15 m 4,1 m Pakarinjoki 32 1102 km² 8,6 m³/s 35.424.1.001 Pieni Itälampi 2,462 ha 214,8 m 0,879 km oja Vehunpuroon 1 35.643.1.015 Riutto 7,19 ha 215,8 m 1,487 km oja Pieneen Itälampeen 0 35.643.1.016 Sepänlampi 1,669 ha 204,8 m 0,486 km Sepänlamminpuro 0 35.636.1.003 Sysilampi 5,615 ha 200,3 m 1,069 km oja Hännättömänjokeen 0 35.636.1.006 Valkealampi 2,703 ha 201,9 m 0,62 km oja Hännättömänjokeen 0 35.636.1.009 Valkeinen 1,4529 km² 0,00438524 km³ 168,7 m 5,446 km 6,9 m 3,02 m Jatapuro 0 35.432.1.009 Vehunjärvi 50,781 ha 0,00048455 km³ 216,1 m 4,326 km 2,5 m 0,95 m Vehunpuro 2 35.643.1.018 Voilampi 99,58 ha 0,0017289 km³ 154,3 m 4,5 km 2,9 m 1,74 m Väinänpuro Hankaveteen 35.432.1.008 Vähä Haapajärvi 1,39972 km² 0,00183753 km³ 132,2 m 13,921 km 5,8 m 1,31 m joki Peränteeseen 6 40,92 km² 35.428.1.003 Vähä Liesjärvi 0,46502 km² 145,6 m 4,014 km oja Isoon Haapajärveen 2 35.428.1.005 Ähtärinjärvi 39,8784 km² 0,207675 km³ 153,5 m 120,098 km 27 m 5,2 m Ähtärinsalmi 49 479,98 km² 8,7 m³/s 35.433.1.001 == Lähteet == }} * Ähtäri
Axel Bosin

Axel Bosin (17. huhtikuuta 1840 Tukholma – 27. joulukuuta 1910 Tukholma) oli ruotsalainen näyttelijä, teatterinjohtaja ja teatteriohjaaja. == Ura == Axel Bosinin vanhemmat olivat Karl Knut Bosin ja Betty Augusta Dorph. Bosin työskenteli vuosina 1863–1883 useissa teattereissa ja teatteriseurueissa, mukaan luettuna ohjaajan työ Helsingin Svenska Teaternissa 1872–1874. Vuosina 1883–1889 Bosin johti yhdessä R. Wagnerin kanssa tukholmalaisia Södra teaternia ja Djurgårdsteaternia. Vuosina 1889–1891 Bosinilla oli oma teatteriseurue. Vuosina 1894–1904 hän työskenteli ohjaajana Tukholman teatterikuninkaaksi kutsutun Albert Ranftin teattereissa. Vuodesta 1906 uransa loppuun Bosin työskenteli ohjaajana Ranftin johtamassa Oscarsteaternissa. Näyttelijänä Bosin ei päässyt loistamaan. Itse hän piti parhaina rooleinaan muun muassa seuraavia: Prosper Coindet (näytelmässä På vift), Hugo Berger (En kinkblåsa), von Fjesken (Hofvet i Abdera) ja Pihlén (Det skadar inte). Ohjaajan työssään Bosin menestyi paremmin. Hänen huomattaviin ohjaustöihinsä kuuluu kappale Jorden rundt på åttio dagar, joka sai ensi-iltansa Djurgårdsteaternissa 12. kesäkuuta 1876. Lilla helgonet oli niin ikään menestys: se esitettiin yli kaksi sataa kertaa. Vuonna 1906 avatussa Oscarsteaternissa Bosin ohjasi muun muassa näytelmät Den glada änkan ja Dollarprinsessan. == Avioliitot == Axel Bosinilla oli neljä aviopuolisoa: *Charlotta Vilhelmina Bernhardina Smedberg (1866–1873) *Karolina Charlotta (Lotten) Dorsch (1874–1889) *Elin (Ellen) Cecilia Holmström (1891–1897) *Emma Charlotta Vernunft (1900–) == Lähteet == === Viitteet === == Aiheesta muualla == *Axel Bosin (1840-1910) Luokka:Ruotsalaiset näyttelijät Luokka:Ruotsalaiset teatterinjohtajat Luokka:Ruotsalaiset teatteriohjaajat Luokka:Vuonna 1840 syntyneet Luokka:Vuonna 1910 kuolleet
Mercenary (täsmennyssivu)

Mercenary voi tarkoittaa jotain seuraavista: * Mercenary, tanskalainen heavy metal -yhtye * Mercenary, Bolt Thrower -yhtyeen albumi * Mercenary: Escape from Targ, videopeli vuodelta 1985 * The Mercenary, vuoden 1966 spagetti- western * Mercenaries: Playground of Destruction, vuoden 2005 videopeli * Mercenaries 2: World in Flames, vuoden 2008 videopeli == Katso myös == * Palkkasoturi (täsmennyssivu)
Otto Brandt

Otto Johan Albin Brandt (5. kesäkuuta 1860 Loviisa – 26. heinäkuuta 1935 Helsinki) oli suomalainen urheiluvaikuttaja ja Oy Otto Brandt Ab:n perustaja ja toimitusjohtaja.Aikalaiskirja 1934Brandtin perhe Kari Naskinen : Mustaa valkoisella 22.9.2018 : Otto Brandt, suomalaisen moottoripyöräilyn isä Otto Brandt historia 1920-1940 Brandtin vanhemmat olivat merikapteeni Otto Leonard Brandt ja Johanna Christina Hollming. Hän kävi yläalkeiskoulun ja palveli lennätinlaitoksella 1876–1902 ja siitä ajasta sähkötekniikan tutkinnon suoritettuaan piiri-insinöörinä ja mekaanikkona 12 vuotta. Brandt oli myös Suomen senaatin kanslian apulaisekspeditöörinä 1882–1890 ja Oulunkylän Sähkö Oy:n toimitusjohtajana vuodesta 1912. Vuonna 1905 hän perusti Helsinkiin urheiluliikkeen Aktiebolaget Otto Brandt Osakeyhtiön nimellä. Yritys aloitti saksalaisten Wanderer-moottoripyörien maahantuonnin 1900-luvun alussa. Tästä yhtiöstä kehittyi nykyinen Otto Brandt-konserni joka toimii moottoripyörien, mopoautojen, moottorikelkkojen, perämoottoreiden, mönkijöiden, pienkoneiden ym. maahantuojana. Konserni valmistaa myös veneitä ja harjoittaa veneilytarvikkeiden ja moottoripyörien vähittäismyyntiä,Otto Brandt yritys Brandt oli Oulunkylän kuntakokouksen sihteerinä ja puheenjohtajana 1909–1921, Helsingin pitäjän kunnanvaltuuston jäsenenä 1914–1920, Oulunkylän kunnanvaltuuston jäsenenä 1921–1923 sekä valtuuston puheenjohtajana 1921. Brandt mennestyi kilpapyöräilijänä ja toimi Helsingin ja Viipurin soutupiireissä. Hän oli kehittämässä valtakunnallisia hiihtokilpailuja ja hän järjesti suomalaisia hiihtäjiä kilpailuihin ulkomaille. Brandt elvytti uudelleen Helsingin hiihtoseuran ja hän oli mukana perustamassa Hiihtoliittoa 1908 sekä järjestämässä Suomen Talvikisoja. Brandt oli useiden urheilujärjestöjen hallitusten puheenjohtajana ja varapuheenjohtajana vuodesta 1896 alkaen. Hän suunnitteli useita suksimalleja ja otti osaa ulkomaisiin urheilualan näyttelyihin saaden kunniamaininnan. Brandt oli myös monien urheilujärjestöjen kunniajäsenenä. Otto Brandt oli naimisissa vuodesta 1889 pietarilaisen Anna Elisabeth Åkermanin kanssa. Heillä oli neljä lasta. Vanhin poika Otto Wilhelm Brandt (1893–1974) oli tunnettu moottoriurheilija ja hän seurasi 1935 isäänsä Oy Otto Brandt Ab:n johdossa.Otto Brandt historia 1961-1980 Vanhin tytär Anni Brandt-Warén oli kuvataiteilija ja naimisissa taiteilija Matti Warénin kanssa. Oulunkylässä sijaitsee Brandtin mukaan nimetty Otto Brandtin tie.Oulunkylän kaupunkipolku : Otto Brandtin tie == Lähteet == Luokka:Suomalaiset yrittäjät Luokka:Suomalaiset urheiluvaikuttajat Luokka:Vantaan kaupunginvaltuutetut Luokka:Oulunkylän kunnanvaltuutetut Luokka:Vuonna 1860 syntyneet Luokka:Vuonna 1935 kuolleet
XseveN

Sami ”xseveN” Laasanen (s. 14. elokuuta 1994) on entinen suomalainen elektronisen urheilun ammattilainen. Laasanen pelasi Counter-Strike: Global Offensive -peliä useissa suomalaisissa joukkueissa ja hänen roolinsa joukkueessa oli tukipelaaja (support) eli hän tuki joukkueen hyökkäyksiä heittämällä hyökkäysalueelle erilaisia kranaatteja (valo-, savu-, sirpale- tai harjoituskranaatit) tai polttopulloja. Laasanen tunnetaan parhaiten hänen osallisuudestaan 2018–2020 historian menestyneimmässä suomalaiskokoonpanossa ENCE:ssä. ENCE:n riveissä hän oli voittamassa vuoden 2018 StarSeries i-League CS:GO-turnausta, jonka palkintona voittajajoukkueelle oli 125 000 dollaria. Helmikuussa 2019 Laasanen oli mukana ENCE:n kanssa CS:GO Katowice 2019 -Major- turnauksessa, jossa ENCE eteni suurena yllätyksenä finaaliin asti. Laasasen uran suurimpiin voittoihin kuuluu BLAST Pro Series: Madrid 2019 turnauksen kulta. Hän juhli 125 000 dollarin palkintoa ENCE:n kaadettua -maailman historian parhaimpana pidetyn joukkueen- Astraliksen finaalissa. Elokuussa 2020 Laasanen siirtyi suomalaiseen HAVU Gaming joukkueeseen.https://yle.fi/urheilu/3-11483858 HAVUssa hänen aikansa jäi vaatimattomammaksi kuin ENCE:ssä. HAVU ei Laasasen aikana voittanut yhtään huipputurnausta. Korkein HLTV-Ranking sijoitus HAVUn kanssa oli 14. maailmassa. Heinäkuussa 2023 Laasanen ilmoitti lopettavansa yhdeksän vuotta kestäneen ammattilaispeliuransa välittömästi ja poistuvansa HAVUn joukkueesta. Laasasen on arvioitu uransa aikana voittaneen 257 000 dollarin edestä palkintorahoja. == Lähteet == == Aiheesta muualla== * Pelaajaprofilli - Liquipedia.org * xseveN pelaajaprofilli - hltv.org * Docstop: inside ENCE dokumentti ENCE joukkueesta Yle Areenassa Luokka:Vuonna 1994 syntyneet Luokka:Elävät henkilöt Luokka:Suomalaiset elektronisen urheilun ammattilaiset
Schönau an der Triesting

Schönau an der Triesting on kunta Baden bei Wienin piirissä Ala-Itävallan osavaltiossa Itävallassa. Se sijaitsee 30 kilometrin päässä pääkaupungista Wienistä. Sen kolmesta kylästä koostuva asukasluku oli 2 123 vuonna 2018.http://www.statistik.at/wcm/idc/idcplg?IdcService=GET_PDF_FILE&RevisionSelectionMethod;=LatestReleased&dDocName;=103419 (pdf) == Lähteet == == Aiheesta muualla == * www.schoenautriesting.at﻿ Luokka:Ala-Itävallan kunnat
Marianpuisto (Tampere)

Marianpuisto eli Mäntypuisto on 1900-luvun vaihteessa perustettu puisto, joka sijaitsee Tampereen keskustassa Mariankadun, Pyynikintien ja Laiskolankujan rajaamalla alueella. Puistossa kasvaa mäntyjä. Marianpuisto on osa Pyynikinrinteen aluetta, jonka Museovirasto on luokitellut valtakunnallisesti merkittäväksi rakennetuksi kulttuuriympäristöksi. Puisto muodostaa julkisten ulkotilojen ketjun yhdessä Pyynikintorin, Pyynikin urheilukentän ja Pyynikinharjun kanssa. Puistossa on Essi Renvallin pronssiveistos Atlas-tyttö (1954), joka oli aikoinaan Suomen Trikoon lahja Tampereen kaupungille. Yhtiöllä oli tehtaat Pyynikillä, Satamakadulla ja Onkiniemessä. Marianpuisto sijoittuu näiden toimipaikkojen välimaastoon. == Lähteet == Luokka:Tampereen puistot Luokka:Pyynikinrinne
Pandemic Studios

Pandemic Studios oli yhdysvaltalainen vuonna perustettu pelitalo. Electronic Arts osti yhtiön vuonna 2007 ja sulki yhtiön vuonna 2009. == Pelit == Suosittuja yhtiön kehittämiä pelejä ovat muun muassa Full Spectrum Warrior (2004), Star Wars: Battlefront (2004) ja Star Wars: Battlefront II (2005). Vuosi Nimi Julkaisija(t) Alusta(t) 1999 Battlezone II: Combat Commander Activision Microsoft Windows 2000 Dark Reign 2 2002 Triple Play 2002 Electronic Arts PlayStation 2, Xbox 2002 Army Men: RTS The 3DO Company Microsoft Windows, PlayStation 2, Nintendo GameCube 2002 Star Wars: The Clone Wars LucasArts GameCube, PlayStation 2, Xbox 2004 Full Spectrum Warrior THQ Xbox, Microsoft Windows, PlayStation 2 2004 Star Wars: Battlefront LucasArts Microsoft Windows, PlayStation 2, Xbox, macOS 2005 Mercenaries: Playground of Destruction PlayStation 2, Xbox 2005 Destroy All Humans! THQ 2005 Star Wars: Battlefront II LucasArts Microsoft Windows, PlayStation 2, PlayStation Portable, Xbox 2006 Full Spectrum Warrior: Ten Hammers THQ Microsoft Windows, PlayStation 2, Xbox 2006 Destroy All Humans! 2 PlayStation 2, Xbox 2008 Mercenaries 2: World in Flames Electronic Arts Microsoft Windows, PlayStation 2, PlayStation 3, Xbox 360 2009 The Lord of the Rings: Conquest Microsoft Windows, Nintendo DS, PlayStation 3, Xbox 360 2009 The Saboteur Microsoft Windows, PlayStation 3, Xbox 360 == Lähteet == == Aiheesta muualla == * Profiili MobyGamesissä Luokka:Electronic Arts Luokka:Entiset yhdysvaltalaiset videopeliyritykset
Marianpuisto

Marianpuisto voi viitata ainakin seuraaviin kohteisiin: * Marianpuisto, puisto Lahdessa * Marianpuisto, puisto Tampereella * Marianpuisto, puisto Vaasassa.
Otto Brandt jr

Otto Wilhelm Brandt jr (8. huhtikuuta 1893 Oulu – 17. helmikuuta 1974) oli suomalainen moottoriurheilija ja Otto Brandt Oy:n toimitusjohtaja. Brandtin vanhemmat olivat urheiluvaikuttaja ja Otto Brandt Oy:n perustaja Otto Johan Albin Brandt ja Anna Elisabeth Åkerman. Brandt harrasi 1910-luvulla viestijuoksua, kilpapyöräilyä ja otti osaa moottoripyöräkilpailuihin. Hän voitti kilpapyöräilijänä neljä Suomen mestaruutta 1915–1916. Otto Brandt historia 1910 1920-luvulla Brandt osallistui moottorivene- ja moottoripyöräkilpailuihin. Vuonna 1929 hän osallistui Päijänteen ympäriajoon voittaen kokonaiskilpailun. Vuonna 1935 hän voitti Eläintarhan ajot. Samana vuonna hänestä tuli Otto Brandt Oy:n johtaja isänsä jälkeen. Yritys toi tässä vaiheessa maahan Royal Enfield-, Harley Davidson- ja Rudge-moottoripyöriä ja myi lisäksi Pilot-radioita ja Trim-perämoottoreita. Otto Brandt : historia 1920–1940 Vuonna 1947 Brandtin kilpailu-ura päättyi Eläintarhan Vauhtikisoissa tapahtuneeseen onnettomuuteen. Hänestä tuli samana vuonna Suomen Moottoriliiton puheenjohtaja. Vuonna 1959 Otto Brandt Oy aloitti Honda- moottoripyörien maahantuonnin ja ensimmäiset pyörät tulivat Suomeen 1960. Otto Brandt Oy: historia 1941–1960 Otto Brandt jr jäi eläkkeelle 1971 ja hänen seuraajakseen tuli hänen poikansa Tor Brandt. Näihin aikoihin Otto Brandt Oy myi vuodessa noin 4 000 Honda-moottoripyörää ja toi lisäksi maahan Hondan valmistamia perämoottoreita, generaattoreita, mönkijöitä ja autoja. Otto Brandt kuoli helmikuussa 1974 80-vuotiaana. Otto Brandt Oy: historia 1961-1980 Otto Brandt jr oli naimisissa vuodesta 1921 Tyra Mattsonin kanssa. Heillä oli kolme lasta, poika Tor Brandt (1921–2005) ja tyttäret Doris Britt-Marie (s. 1924) ja Else-Maj Anna-Kristina (s. 1931).Otto Brandt : historia 2001– == Lähteet == == Aiheesta muualla == * Otto Brandtin vuoro viettää vuosia tänään, Helsingin Sanomat, 08.04.1933, nro 95, s. 8, Kansalliskirjaston digitaaliset aineistot Luokka:Suomalaiset yritysjohtajat Luokka:Suomalaiset moottoripyöräilijät Luokka:Suomalaiset urheiluvaikuttajat Luokka:Vuonna 1893 syntyneet Luokka:Vuonna 1974 kuolleet
Simonet Biokou

Simonet Biokou (s. 1965) on beniniläinen kuvanveistäjä ja vodoun-taiteilija. Hän asuu Porto Novossa Beninissä, jossa vodou on virallinen uskonto, jota harjoittaa 40 prosenttia väestöstä. Biokou tunnetaan teoksistaan, joissa hän käyttää romumetallia, kuten pyörien vanteita ja polkupyörien ketjuja, pultteja ja jousia, ja hän tekee niistä pääasiassa metalliteoksia vodun-jumalista. Simonet Biokou on beniniläisten taiteilijoiden Theodore ja Calixte Dakpoganin veljesten serkku. Sekä hänen äitinsä että isänsä olivat seppien sukua. Biokou on sanonut, että hänen ensimmäinen suuri kierrätetystä metallista valmistettu veistoksensa kuvasi sotilasta. Sen jälkeen hän alkoi tehdä taidetta vakavasti "romutaiteilijana". Biokoun teoksia on ollut Ouidahin Pyhässä metsässä. Esimerkiksi Papin henkilökuva on tehty kierrätetystä metallista, ja se yhdistää katolilaisuuteen (papin suitsutusastia) ja voduniin (Heviosso ja ketju) liittyviä mielikuvia. Biokoun teoksia on usein ollut esillä Afrikassa, Euroopassa ja Kanadassa. Hän on ainoa afrikkalainen kuvanveistäjä, jonka teoksia on esillä Liègen nykytaiteen museossa. Biokou näytteli itseään Dominique Loreaun ohjaamassa elokuvassa Divine Carcasse (1998). == Lähteet == Luokka:Beniniläiset taiteilijat Luokka:Vuonna 1965 syntyneet Luokka:Elävät henkilöt
Teemu Kiviniemi

Teemu Kiviniemi (s. 3. toukokuuta 1999 Oulu) on suomalainen jääkiekkopuolustaja, joka edustaa Suomi-sarjajoukkue Raahe-Kiekkoa. Hän laukoo oikealta. ==Ura== Kiviniemi on Oulun Kärppien kasvatti. Hän voitti kauden 2014–2015 päätteeksi C-nuorten SM-hopeaa. Kiviniemi pelasi samalla kaudella myös lainalla Napapiirin Pantteiden B2-nuorissa. Kaudeksi 2015–2016 hän siirtyi Kiekko-Laserin B-nuoriin. Kaudella 2016–2017 Kiviniemi oli seuran tehokkain puolustaja tehoilla 10+13=23. Kaudeksi 2017–2018 Kiviniemi siirtyi Porin Ässien A-nuoriin. Kaudella 2018–2019 hän debytoi seuran SM- liigajoukkueessa. Kiviniemi teki liigadebyyttinsä 1. maaliskuuta 2019 vieraissa KooKoota vastaan. Hänet merkittiin heti Ässien ykköspuolustajapariin Jyri Marttisen viereen. Kiviniemi sai ottelussa jääaikaa 18.08 minuuttia. Hän keräsi teholukeman –1. Kiviniemi pelasi loppukauden aikana SM-liigassa kaikkiaan kuusi runkosarjaottelua ilman tehopisteitä. Kauden 2019–2020 hän pelasi kokonaan Ässien A-nuorissa, joiden varakapteeniksi Kiviniemi nousi. Kiviniemi siirtyi kaudeksi 2020–2021 vuoden mittaisella sopimuksella Suomi- sarjajoukkue Raahe-Kiekkoon. ==Tilastot== 2017–2018 Ässät A-SM 40 1 2 3 2 – – – – – 2018–2019 Ässät A-SM 50 2 12 14 20 – – – – – Ässät SM-liiga 6 0 0 0 0 – – – – – 2019–2020 Ässät A-SM 48 1 13 14 14 1 0 0 0 0 1 kausi yhteensä SM-liiga 6 0 0 0 0 – – – – – ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1999 syntyneet Luokka:Elävät henkilöt
Beresheet

Beresheet oli israelilaisen SpaceIL:n ja Israel Aerospace Industriesin Kuuhun laukaistu avaruusluotain. Luotain laukaistiin sekundäärisenä kuormana yhdessä primaarikuorma tietoliikennesatelliitti PSN-6:n kanssa Falcon 9 -raketilla. Beresheet lensi Kuuhun epäsuorasti tehden lukuisia lentoja ensin Maan ja sitten Kuun ympäri. Lopulta luotain saapui Kuun kiertoradalle onnistuneesti. Kuuhun laskeutuminen 11. huhtikuuta 2019 kuitenkin epäonnistui. Laskeutumisvaiheessa luotaimen päämoottorin hallinta menetettiin ja luotain törmäsi suurella nopeudella Kuun pintaan. SpaceIL-taho syntyi alun perin osallistumaan Google Lunar X Prize kilpailuun, jossa tavoite oli lähettää ensimmäisenä yksityisesti rahoitettu luotain Kuuhun. Kilpailu päättyi voittajatta 2018. Beresheet on ensimmäinen pääosin yksityisesti rahoitettu kuulento. SpaceIL:llä on jäseniä yli 200, joista 95% vapaaehtoisia/talkoolaisia. Israel Aerospace Industries toimi pääurakoitsijana. Sana ”Beresheet” on hepreaa ja tarkoittaa alkua. Se on Ensimmäisen Mooseksen kirjan ensimmäinen sana. Tieteellisten mittalaitteiden lisäksi luotaimen lastina oli karhukaisia, ihmisen DNA:ta sekä digitaalinen ”kuukirjasto”, johon oli tallennettu suuri määrä tietoa ihmiskunnasta. == Laskeutuminen == Laskeutumista yritettiin 11. huhtikuuta 2019. Yritys epäonnistui. Syyksi paikannettiin vika inertiaalimittausyksikössä; gyroskooppi oli vikaantunut laskeutumisjarrutuksen aikana. Samalla yllättävä yhteyden katkeaminen esti komponentin resetoinnin. Kun yhteys palasi, oli aluksen päämoottori ollut sammuksissa jo jonkin aikaa. Moottori saatiin toimintaan systeemin resetoinnin avulla, mutta aluksen korkeusasema oli jo laskenut liikaa. Jäljellä oleva matka ei riittänyt hidastamaan vauhtia riittävästi. Viimeisimmät telemetriatiedot kertoivat aluksen kulkeneen yli 500 km/h vauhdilla 150 metrin korkeudessa. Alus törmäsi siten suurella nopeudella Kuun pintaan ja tuhoutui. Ennen törmäystä alus ehti ottaa kaksi valokuvaa. == Tehtävä == Beresheet on pitkälti teknologiademonstraatio. Huomattavin tieteellinen instrumentti on magnetometri. ==Beresheet-2== Israel pyrkii yrittämään Kuuhun laskeutumista uudelleen. Tähän tähtäävä Beresheet-2 -hanke julkistettiin 13. huhtikuuta 2019. Joulukuussa 2020 viestittiin, että Beresheet 2 -hankkeen ydinryhmässä ovat mukana SpaceIL yhteistyössä Israel Aerospace Industriesin ja Israelin avaruusviraston kanssa. Kansainvälistä yhteistyötä on suunniteltu lisättävän, ja esimerkiksi Yhdistyneet arabiemiraatit on osoittanut kiinnostusta osallistua hankkeeseen. Suunnitelman mukaan Kuuta kohti laukaistaan vuonna 2024 Kuuta kiertävä emoalus ja sen mukana kaksi laskeutujaa. Emoalus kiertäisi Kuuta suunnitelman mukaan ainakin kolme vuotta, ja pienikokoiset laskeutujat laskeutuisivat Kuun eri osiin. ==Lähteet== ==Aiheesta muualla== * Official website Luokka:Kuuluotaimet Luokka:Vuoden 2019 avaruustoiminta
Suomen Tähti

Suomen Tähti oli laulukilpailu, jossa etsittiin uusia suomalaisia iskelmä- ja pop-artisteja. Kilpailua televisioitiin alkuvuosina MTV3:lla. Ohjelman edeltäjä oli vuonna 1995 esitetty Kiitorata. == Kilpailun voittajat == * 1998: Antti Toivola * 1999: Jouni Apajainen * 2000: Mikko Mäkeläinen * 2001: Matias Saastamoinen * 2002: Gary Revel Jr. * 2003: Hannele Partanen == Lähteet == Luokka:Musiikkiohjelmat Luokka:Suomalaiset laulukilpailut
Kramo Lanciné Fadika

Kramo Lanciné Fadika, myös muodoissa Fadika Kramo-Lanciné tai Fadika Kramo Lanciné (s. 1948, Norsunluurannikko) on norsunluurannikkolainen elokuvaohjaaja ja kirjailija. Hän opiskeli modernia kirjallisuutta Abidjanin yliopistossa ja sitten elokuvaa Ecole Louis Lumièressä Pariisissa. Hän tuottaa elokuvia yrityksessään Palmares Production Sarl. Vuosina 2012–2016 Fadika toimi elokuva-alan johtajana Norsunluurannikon Office National du Cinémassa (ONAC- CI), ja on sittemmin ollut alan neuvonantaja Norsunluurannikon kulttuuriministeriölle. Fadikan tunnetuimpiin ohjauksiin kuuluu Djéli, conte d’aujourd’hui (1981), joka voitti afrikkalaisten FESPACO-elokuvajuhlien pääpalkinnon Yennegan kultaisen oriin vuonna 1981. Vuonna 2017 häntä esittävä pronssipatsas pystytettiin Ouagadougouun. ==Filmografia== * La Fin de la course (1974) * Djéli, conte d’aujourd’hui (; 1981) * Wariko, the Jackpot (Wariko, le gros lot; 1994). ==Lähteet== ==Aiheesta muualla== * *Kramo-Lanciné Fadika (africanfilmny.org) *Fadika Kramo Laciné le FESPACO de 1981 à C'MIDI de RTI 1 du 27 Février 2015 avec Caroline Dasylva (Radiodiffusion Télévision Ivoirienne) (youtube.com) *Parfait Sawadogo (1.3.2019) « Les Tribulations d’un Film Africain : Un roman de Fadika Kramo-Lanciné présenté au FESPACO 2019 » (infosculturedufaso.net) Luokka:Norsunluurannikkolaiset elokuvaohjaajat Luokka:Vuonna 1948 syntyneet Luokka:Elävät henkilöt
Lyft

Lyft on yhdysvaltalainen henkilökuljetuspalveluita tarjoava yritys. Vuoden 2018 lopulla se oli 28 prosentin markkinaosuudella toiseksi suurin liikkuvuuspalvelu Yhdysvalloissa.https://www.bloomberg.com/news/articles/2018-12-19/the-key-to- lyft-s-ipo-could-be-happier-drivers Vuonna 2018 Lyft hankki omistukseensa Blue Vision Labsin.https://mashable.com/article/lyft-self-driving-cars-blue-vision- labs/?europe=true Tammikuuhun 2019 mennessä kuluttajat olivat tehneet 30 000 matkaa Lyftin robottiautoilla. Kuluttajat antoivat palvelulle pisteiksi 4,95/5.https://www.webpronews.com/driverless-lyft-rides/ Lyft listautui pörssiin maaliskuussa 2019. Sen markkina-arvoksi muodostui lähes 30 miljardia Yhdysvaltain dollaria.https://finance.yahoo.com/news/lyfts-valuation-nearly- doubled-to-30-billion-in-9-months-heres-why-thats-not-crazy-140121727.html ==Katso myös== *Uber *Waymo ==Lähteet== Luokka:Yhdysvaltalaiset liikenneyhtiöt Luokka:Taksi- ja tilausliikenne